***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-27/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. augusztus 16-án 15.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Vándor Zoltán képviselő (4 fő)

Péter Zsuzsanna képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális tüzifa beszerzésre pályázat benyújtása
2. Helyi Esélyegyenlőségi Program felülvizsgálata

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Szociális tüzifa beszerzésre pályázat benyújtása**

**Előadó: Burghardt Ferenc polgármester**

**Burghardt Ferenc polgármester** megállapította, hogy az előterjesztést és a pályázati kiírást a képviselők a meghívóval együtt kézhez kapták. (Jkv. 3. melléklete) Az előző évekhez hasonlóan a maximálisan igényelhető mennyiség meghatározott,

Pápakovácsiban 72 m3. Az előző évek tapasztalatai és előzetes számítások szerint 50 m3 tűzifa beszerzésre javasolja a pályázat beadását. Sikeres pályázat esetén alkotják meg a rendeletet a jogosultságról, pontosan meghatározva az igénylési feltételeket.

Kérte a képviselőket a hozzászólásra, szavazásra.

A képviselők egyhangúan támogatták a pályázat benyújtását.

Pápakovácsi község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

1. **41/2021. (VIII.16. ) KT határozat**
   1. Pápakovácsi Község Önkormányzat Képviselő-testülete a belügyminiszter által Magyarország 2021. évi központi költségvetéséről szóló 2020. évi XC. törvény 3. melléklet 1.2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 50 m3 tűzifa beszerzésére.
2. A pályázathoz szükséges önrész – 63.500 Ft, az önkormányzat 2021. évi
3. költségvetésében rendelkezésre áll.
4. Az Önkormányzat vállalja, hogy a szociális tüzifa támogatásban részesülőktől
5. semmilyen ellenszolgáltatást nem kér.
6. Az Önkormányzat képviselő-testülete vállalja, hogy a tűzifa elosztására helyi
7. rendeletet alkot, mely legkésőbb a tűzifa vásárlást követő 10. napon belül
8. hatályba lép.
9. A képviselő-testület utasítja a jegyzőt a pályázat benyújtására.
10. **Határidő**: 2021. augusztus 31.

**Felelős:** jegyző

**2.) Helyi esélyegyenlőségi program felülvizsgálata**

**Előadó: Burghardt Ferenc polgármester**

**Burghardt Ferenc polgármester**  megállapította, hogy a képviselők a program felülvizsgálatára vonatkozó előterjesztést a meghívóval kézhez kapták. (jkv. 4. melléklete) Szóbeli kiegészítésként elmondta, hogy a programban szereplő célokat továbbra is fenntartják, részben azért mert a megvalósításuk folyamatos, részben pedig azért, mert a megvalósítás pályázati támogatásból történne – középületek akadálymentesítése – s ezt még nem sikerült megvalósítani.

Kérte a képviselőket a hozzászólásra, javasolta a határozati javaslat elfogadását.

Hozzászólás nem volt.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**42/2021. (VIII.16.) KT határozat**

Pápakovácsi Önkormányzat Képviselő-testülete a 39/2019. (VII.10.) KT számú határozatával elfogadott Helyi Esélyegyenlőségi Programot felülvizsgálta, a felülvizsgálat során az Intézkedési Tervben szereplő valamennyi intézkedést továbbra is fenntartja, az abban foglaltak megvalósítására – elsősorban pályázati támogatásból - törekszik.

Az intézkedések megvalósítási határidejét 2024. augusztus 31-ig meghosszabbítja.

Több napirend nem volt, a képviselő-testület nyilvános ülését a polgármester 15.30 órakor bezárta.

***k.m.f.***

Burghardt Ferenc Kissné Szántó Mária

polgármester jegyző